Mi nekfa tasleḍt n uɣanib n tullisin-agi nufa-d d akken tugniwin n uɣanib țțuqten-t d acu kan mxallafent seg tullist ɣer tayeḍ, amedya n tkanit tella-d s wațas deg tullisin i wumi nexxdem tasleḍt, ma d amiḍan qlil.Ma nuɣal ɣer tutlayt tesseqdec tmarut deg wammud-is ad tt-naf d tushilt, d tusridt, teshel akk ɣef yemdanen, amawal-is yefruri-d seg tutlayt tamaziɣt tansibt, tutlayt n lejdud-neɣ d yibabaten-neɣ seg zman aqdim, maca yellili-d usemres n kra n wawalen ijentaḍen n tutlayin nniḍen amedya di tullist tafat taderɣalt tessemrs awal ( melyun) i d yussan si tutlayt taɛrabt.